kardosdrur/scandi-wiki huggingface dataset:
Fredning

Fredning, det at lade noget i fred og opretholde en given tilstand, anvendes på flere områder:

 Artsfredning – fredning af dyre- og plantearter 
 Bygningsfredning – fredning af bygninger
 Fortidsmindefredning – fredning af fortidsminder
 Naturfredning – fredning af områder

Nogle gange er den ønskede tilstand anderledes end den nuværende, og så kan man gribe til restaurering eller retablering for at komme til(bage) til den ønskede tilstand. I en del tilfælde er det også nødvendigt med en aktiv indsats for at opretholde status quo.

Hvor artsfredning gerne indbefatter jagt- eller indsamlingsforbud, medfører de øvrige fredninger typisk mere vidtrækkende indskrænkninger i ejerens udnyttelse af sin ejendom.

Se også
 Den danske rødliste

Referencer
Prætorianergarden

Prætorianergarden var en elitestyrke og livvagt for romerske kejsere. Garden er en forgænger for nutidens politi. Dens symbol, en håndflade med et øje, er i dag symbol for politiet. Selv om prætorianergardens opgave var at beskytte kejseren, myrdede den adskillige af dem. Garden valgte også kejsere. 
Prætorianergarden blev oprettet som livgarde af Augustus i 27 f.Kr. Den blev styret af to prætorianerpræfekter.

Den ene prætorianerpræfekt og hans del af garden fulgte med kejseren, når han var ude af Rom, mens den anden blev i Rom for at opretholde lov og orden.

Første gang prætorianergardens viste sin magt, var da det næsten lykkedes prætorianerpræfekten Sejanus at vælte Tiberius. 

Otho og Didius Julianus bestak prætorianergarden for at blive valgt til kejser. Det var prætorianerne, der valgte Claudius som kejser, da de erfarede, at Caligula var myrdet. De myrdede Caligula, Galba, Commodus og Pertinax. Efter mordet på Pertinax solgte prætorianerne ligefrem kejserembedet på auktion, og Didius Julianus og Flavius Sulpicianus overbød hinanden.

Garden blev reformeret af Septimius Severus i 193 e.Kr., og i 312 blev den nedlagt af Konstantin den Store.

Romerrigets militær
Bohr-radius

Bohr-radius, , er den mest sandsynlige afstand fra atomkernen i et brintatom til elektronens position i laveste energiniveau (-13,6 eV) i Bohrs atommodel,

 m,

hvor  er Plancks virkningskvant divideret med 2π (også kaldet Diracs konstant),  er elektronens masse, og  er elektronens ladning.

Referencer

Se også 
 Fysiske konstanter

Fysiske konstanter
Niels Bohr
Foliorenten

Foliorenten betegner den rentesats de danske bankers indlån og udlån forrentes med hos Nationalbanken.

Landets banker og pengeinstitutter har en konto i Nationalbanken (en "foliokonto"), hvor de kan indsætte beløb og/eller hæve fra – præcis i stil med en almindelig lønkonto. Dog må kontoen ved dagens afslutning ikke være i minus. Aktiviteterne benævnes "anfordringer". Saldoen bliver forrentet med den aktuelle foliorente, som tilskrives på dag-til-dag basis.

Siden april måned 1992 og frem til finanskrisen 2007-2010 havde foliorenten den samme rentesats som diskontoen.

Pr. 8. maj 2023 er foliorenten 2,85%

Eksterne henvisninger 
 Pengepolitik i Danmark – De pengepolitiske instrumenter 
 Nationalbankens diskontosatser fra 1914 til nu 

Renteformer
Falkefamilien

 
Falkefamilien (Falconidae) omfatter omkring 65 arter af rovfugle udbredt over hele verden. De adskiller sig fra mange andre grupper af rovfugle ved at dræbe deres bytte med næbbet i stedet for med kløerne. Caracaraer er dog ofte ådselædere og har derfor ikke brug for at dræbe byttet.

Særpræg 

Mange arter i falkefamilien (især i slægten Falco) har en såkaldt falketand, som er en nedbulning af form som en tand på hver side af overnæbbet med tilsvarende indhak i undernæbbet. Falketandens formål menes at være at lette aflivningen af byttet, når det bides i nakken.

Falkene er desuden kendetegnet ved ikke at bygge rede som de fleste øvrige rovfugle. I stedet overtager de andres fugles efterladte reder eller lægger æggene i en fordybning på nøgne klippehylder eller lignende. Caracaraer bygger dog rede.

Arterne varierer i størrelse fra sortflanket pygmæfalk (Microhierax fringillarius) på størrelse med en langvinget gråspurv til stor caracara med et vingefang på op til 130 cm .

Slægter og underfamilier 
Familien kan opdeles i følgende slægter og underfamilier: 

 Underfamilie Polyborinae, caracaraer
 Slægt Spiziapteryx (sydamerikansk pygmæfalk).
 Slægt Daptrius (1 art i Sydamerika).
 Slægt Ibycter (1 art i Amerika).
 Slægt Phalcoboenus (4 arter i Sydamerika).
 Slægt Caracara (2 arter i Amerika).
 Slægt Milvago (2 arter i Mellem- og Sydamerika).
 Undefamilie Herpetotherinae, latterfalk og skovfalke
 Slægt Herpetotheres (latterfalk fra Mexico til Argentina).
 Slægt Micrastur (7 arter i Amerika).
 Undefamilie Falconinae, falkonetter og egentlige falke
 Slægt Polihierax (2 arter i Afrika og Sydøstasien).
 Slægt Microhierax (5 arter i Asien).
 Slægt Falco (39 arter over hele verden).

Noter

Kilder 
 Hans Meltofte, Jon Fjeldså, Fuglene i Danmark, Gyldendal, 2002. .
 Hvass, Hans, Danmarks Dyreverden, 2. udgave, Rosenkilde og Bagger 1978. .

Eksterne henvisninger 
 Gyldendals Åbne Encyklopædi på www.denstoredanske.dk: Opslaget Falke
Gaza

Denne artikel omhandler Gaza By. For territoriet, se Gazastriben

Gaza er den største by i det palæstinensiske selvstyreområde Gazastriben. Byen har cirka 410.000 indbyggere i den indre by og ca. 1,4 mio. indbyggere i oplandet. Den omtales ofte som Gaza By for ikke at forveksle den med Gazastriben.

Historie 
Gaza By er en af verdens ældste bebyggede områder. Bybilledet er formet af byens strategiske placering ved en af middelalderens vigtigste handelsruter. I oldtiden var Gaza således et fremtrædende handelscenter for karavaner mellem Ægypten og Syrien.  Byen har haft fast bebyggelse siden 3000 f.Kr.

Islamisk styre

Gaza blev i 637 e.Kr. erobret af den muslimske hærfører Amr ibn al-As. Byen var vigtig for muslimerne, da det menes, at byen er stedet, hvor profeten Muhammeds bedstefar, Hashem, ligger begravet. Byen blev dermed et vigtigt islamisk center i Palæstina. 
I 1149 e.Kr. blev byen erobret af Baldwin d. III af Jerusalem, og kontrollen med byen blev overgivet til Tempelridderordenen. I 1170 e.Kr. blev byen forsøgt tilbageerobret af Ayyubide-dynastiet under ledelse af Saladin, men erobringen mislykkedes i første omgang. Efter Saladins erobring af Ashkelon lykkedes det dog at bringe Gaza tilbage på muslimske hænder. 
De kristne korsfarere generobrede i 1191 e.Kr. området under ledelse af Richard d. 1. af England – også kendt som Richard Løvehjerte.  

20. århundrede 
Efter Første Verdenskrig blev landområderne omkring Gaza erobret af Storbritannien, der dermed fik kontrol over det, der nu er kendt som Israel, Vestbredden, Gazastriben og Jordan . 
Efter Den arabisk-israelske krig i 1948 blev Gaza By og de omkringliggende områder besat af Egypten, hvorefter befolkningstallet i byen steg dramatisk med alle de arabiske flygtninge, der strømmede til byen fra de nærliggende landområder. 

I 1967 under Seksdageskrigen besatte Israel Gazastriben og Gaza By. I 2005 trak Israel sine styrker ud af Gaza og fjernede 8.500 israelske bosættere, men opretholder kontrol med Gazastribens luftrum og al adgang ad søvejen . Gazastriben anses af FN stadig for at være besat område, dels pga. den israelske kontrol og blokade af området, men også fordi Gazastriben er en del af de samlede besatte områder, der også omfatter Østjerusalem og Vestbredden.

I 2009 indledte Israel en landoffensiv i Gaza og har i skrivende stund et kraftigt militært engagement i området.

Borgmestre 

 Majed Abu-Ramadan (2005-2008)
 Nasri Khayal (2001-2005)
 Aown Shawa (1994-2001)
 Hamza Al-Turkmani (1982)
 Rashad Al-Shawa (1972)
 Ragheb Al-Alami (1965)
 Muneer Al-Rayyes (1955)
 Omar Suwan (1952)
 Rushdi Al-Shawa (1939)
 Fahmi Al-Hussaini (1928)
 Saeed Al-Shawa (1906-1916)

Noter 

Palæstina
Kulturformidlingen norrøne tekster og kvad

Kulturformidlingen norrøne tekster og kvad er et privat foretagende som hovedsageligt driver "norrøne tekster og kvad". Projektet har til formål at formidle norrøn litteratur på Internettet. Ud over kildetekster på originalsproget kan man finde forskellige oversættelser til nyere skandinaviske sprog, klassiske videnskabelige tekster og andet baggrundsmateriale – fortrinsvis ældre materiale fra før 1900.

Projektet blev først startet i 1997, men åbnet for publikum på adressen www.heimskringla.no  i august 2005 efter at have gennemgået en kraftig opdatering. Projektleder og ejer er islændingen Jon Julius Sandal. I 2002 blev "Kulturformidlingen Norrøne Tekster og Kvad" registreret som selvstændig virksomhed i det norske Enhetsregisteret.

Eksterne links 
 heimskringla.no – norrøne tekster og kvad
 Idealister får Edda på nettet
 Ein som gjer noko av kjærleik

Nordiske sagaer
Skandinavisk jernalder
Vikingetid
Nordisk litteratur fra middelalderen
Nordisk mytologi
Maksimal operationsdybde

Maksimal operationsdybde referere til den maksimale dybde en gas (nitrox eller trimix) kan bruges på uden at overskride det maximale iltpartialtryk som dykkeren vil acceptere. Maksimal operations dybde forkortes ofte til MOD. 

Inden for sportsdykning og teknisk dykning er 1,4 bar PpO2 det maksimale iltpartialtryk man udsætter sig for under dykning, og 1,6 bar det maksimale iltpartialtryk man udsætter sig for under dekompression.

Grunden til at man ønsker at begrænse det maksimale iltpartialtryk er for at begrænse risikoen for at en dykker skal pådrage sig iltforgiftning.

Hvor
MOD er den maksimale operationsdybde i meter
PpO2 max. er det maksimale iltpartialtryk man vil acceptere
FO2 er det aktuelle iltindhold i åndegassen (0,XY)

Diverse

Se også 
Iltforgiftning
Trykfaldssyge
Nitrox
trimix
Iltpartialtryk
Dekompression

Dykning
Bajram Kosumi

Bajram Kosumi (født 20. marts 1960) er en Kosovo albansk politiker. 

Han har – som studenteraktivist – været fængslet i 10 år af serbiske myndigheder fra 1981 til 1991, arbejdet som journalist og deltaget i guerilla-krigen mod Serbien som sygehjælper og uden at bære uniform eller våben.

Han blev næstformand i Alliancen for Kosovos Fremtid (på engelsk: The Alliance for the Future of Kosovo) og udpeget til premierminister i 2005, da Ramush Haradinaj trådte tilbage efter at være blevet sigtet af Det internationale tribunal til pådømmelse af krigsforbrydelser i det tidligere Jugoslavien.

Bajram Kosumi trådte tilbage som premierminister 1. marts 2006 og blev 10. marts 2006 erstattet af Agim Çeku, der var militær leder af modstandsbevægelsen UÇK.

Eksterne henvisninger 
 Præsentation på Kosovo Parlamentets web-site; foto
 Bjørn Andersen: Albansk Almanak 2004 ff.

Politikere fra Kosovo
Personer fra Albanien
Beauceron

Beauceron er en fransk hyrdehunderace som nedstammer fra slettehunde (chiens des plaines) som i 1800-tallet passede på husdyr på gårdene omkring Paris. I hjemlandet går den også under navnene berger de Beauce (hyrdehund fra Beauce) og bas rouge (dunkel-/rustrød). Sidstnævnte efter farven på benene.

Beauceron'en er en stor, velafbalanceret, velvinklet, måske lidt senet, korthåret hund med kraftige ben og brede poter. Hannen skal være mellem 65 og 70 cm høj og hunnen mellem 61 og 68 cm.

Der findes to farvevarianter, den almindelige sorte med rødbrune aftegninger (ligesom fx rottweilerens) og den stadigt sjældne Harlekin som er sort og gråmeleret men med de samme aftegninger.

Eksterne henvisninger 
Dansk Beauceron Klub

Hunderacer fra Frankrig
Hyrdehunde
Foulum

Foulum er en landsby med 174 indbyggere beliggende i Midtjylland og tilhørende Tjele Sogn. Landsbyen ligger i Viborg Kommune otte kilometer øst for Viborg og hører til Region Midtjylland. Foulum by har et forsamlingshus, et klubhus og en boldbane. Derudover ligger der ved Foulum tre markante arbejdspladser med videnstunge jobs: Forskningscenter Foulum, Agro Business Park og fra 2017 Apple Datacenter.

To kilometer nord for Foulum ligger Tjele Gods og en kilometer mod øst ligger Ørum, som er den nærmeste større landsby med skole og indkøbsmuligheder.

Den historiske tyv Niels Heidenreich, der stjal Guldhornene i 1802, blev født i Foulum i 1761. Hans far, Otto Nathansen, var degn ved Tjele Kirke. Steen Steensen Blichers (fiktive) landsbydegn staver landsbyens navn Føulum (og også Thiele).

Hjemsted for videnstunge arbejdspladser 
Foulum er på landsplan blevet kendt for tre markante institutioner, der beskæftiger sig med forskning og rummer videnstunge jobs.
 AU Foulum (også Forskningscenter Foulum): I 1984 oprettedes et sektorforskningscenter for jordbrugs- og fødevarerforskning med avancerede forskningsfaciliteter såsom laboratorier og forsøgsstalde. Forskningscentret er udvidet flere gange og omfatter i dag 120.000 kvadratmeter og beskæftiger 700 medarbejdere. Siden 2007 har centret været en del af Aarhus Universitet. Bygningsmassen på centrets næsten en kvadratkilometer store område er tegnet af arkitekterne Rune Fink Isaksen, Knud Blach Petersen og Hans Schwarz Sørensen.
 Agro Business Park: I 1990'erne oprettedes en virksomheds- og forskerpark for iværksættere inden for jordbrug, fødevarer, bioenergi og miljøteknologi. Parken rummer i dag 15 forskellige virksomheder.
 Apple Datacenter fra 2017: Den 23. februar 2015 blev det annonceret, at IT-giganten Apple vil opføre et af verdens største datacentre i Foulum, hvor der er rig adgang til elektricitet fra Tjele Transformatorstation, som forsynes via en direkte forbindelse fra vandkraftværker i Norge. Første del af centret forventes at stå klart i 2017, imens det vil være fuldt udbygget i 2026. I alt forventes centret at blive på 166.000 kvadratmeter og forventes at komme til at beskæftige 300 mennesker.

Kilder

Eksterne henvisninger 
 Forskningscenter Foulum  

Lokaliteter i Viborg Kommune
Byer og bydele med genforeningssten
Virginsk poppel

 
Virginsk poppel (Populus deltoides) er et stort, løvfældende træ med en åben krone. Hovedgrenene er oprette til udspærrede og meget svære. Træet danner hybrider med mange andre Poppelarter.

Beskrivelse 
Barken er først lysegrøn og glat, men senere bliver den gulbrun. På gamle grene og stammer er barken grå og furet. Knopperne er spredtstillede og tilliggende med en en kraftig og femkantet, harpiksklædt endeknop. 

Bladene er trekantede (deraf navnet "deltoides" = 'som ligner delta', dvs. det græske bogstav Δ, der svarer til D i det latinske alfabet) med en rundtakket og gennemsigtig rand. Oversiden er skinnende grøn, mens undersiden er noget mere mat og lys i farven. Træet er særbo, sådan at der findes rent hanlige og rent hunlige individer. Blomstringen sker kort før løvspring, hvor de lange rakler er meget påfaldende. Frøene er forsynet med lange frøhaler, så jorden kan være helt hvid under træet, når det fælder frøene.

Rodnettet er bedst udviklet hos frøformerede planter, men under alle omstændigheder udvikles det helt øverligt i jorden. Træer, som får rødderne dækket af slam under foråret oversvømmelser, udvikler nye rødder højere på stammen. 

På hjemstedet kan man finde træer med højder over 50 m, men i Danmark bliver højde x bredde næppe over 30 x 20 m. Årstilvæksten er stærkt afhængig af iltindhold og gødningskraft i jorden. Der er set treårige træer på 13 meters højde.

Hjemsted 
Virginsk poppel vokser naturligt i plantesamfund langs floderne i prærieområderne USA og Canada mellem 28° N og 46° N. Løvskovene danner artens østgrænse, mens det er højden over havet, der danner vestgrænsen. I udbredelsesområdet findes den sammen med bl.a. amerikansk humlebøg, amerikansk nældetræ, askebladet løn, Nyssa sylvatica, rødask og sortbirk.

Hybrider 
Arten er mest kendt for sine meget brugte hybrider med sortpoppel. Der kendes også mange grupper af naturlige hybrider med henholdsvis amerikansk asp, balsampoppel og vestamerikansk balsampoppel. Følgende naturhybrider er beskrevet:
 Populus x acuminata (P. angustifolia x deltoides) 
 Populus x bernardii (P. deltoides x tremuloides) 
 Populus x jackii (P. balsamifera x deltoides) 
 Populus x polygonifolia (P. balsamifera x deltoides x tremuloides)

Træer
Poppel
Kost

Ordet kost har flere betydninger:

Kost (redskab) om rengøringsværktøjet.
Kost (ernæring) om fødeindtagelse over en længere periode.
 "Kost" benyttes også som et nedsættende ord om en kvinde
Veksel (dokument)

En veksel er et dokument, som på én gang kan virke som kredit- og betalingsmiddel.

Veksler har stor lighed med checks, men muligheden for kredit afskiller de to. Reglerne for de to dokumenttyper blev også internationalt udarbejdet samtidigt.

Vekslen indeholder en henvisning fra en person til en anden person om at betale den ydelse, der er beskrevet på vekslen, til en tredje person ved fremmøde med vekslen. En købmand, som køber et parti varer, kan fx ved levering betale med en veksel trukket på købmandens bank med betaling til sælger på en fremtidig dato.

En bank kan købe (diskontere) en veksel og fratrækker i den forbindelse en rente (diskontoen) beregnet til tidspunktet for betalingen.

Noter

Eksterne henvisninger 
 
 
 Legind, Nina Dietz og Møgelvang-Hansen, Peter (2021). . Besøgt 28. december 2022.

Værdipapirer
Erhvervsøkonomi
Nutidsværdi

Nutidsværdien af en investering er den nutidige ("i dag") værdi af en række fremtidige indtægter og udgifter, når man tager hensyn til renten.

Beregningen bruges til at bedømme, om en investering kan betale sig, samt sammenligning af alternative investeringer eller forskellige finansieringsformer. Man siger, at man tilbagediskonterer de fremtidige indtægter og udgifter.

Således vil den investering med den højeste nutidsværdi være den (økonomisk) mest fordelagtige, mens det ved sammenligning af finansieringsformer vil være den nutidsværdi tættest på 0 ("mindst negative"), som bedst kan betale sig.

Man kan også beregne nutidsværdien af en fremtidig omkostning. Dette gøres i miljøøkonomien, hvor en fremtidig omkostning på grund af f.eks. forurening tilbagediskonteres til nu, og sammenlignes med den udgift samfundet skal afholde i dag, hvis det vil forebygge forureningen.

Formel 
Nutidsværdien kan beregnes ud fra den nedenstående formel:

Faktoren t er tiden (oftest målt i år), hvor man lægger penge i investeringen, N betegner projektets løbetid, r kapitalomkostningerne (renten). Slutteligt betegner Ct det investerede beløb i det pågældende år t.

I tilfælde af, at det eneste investerede beløb er et startindskud, da vil formlen se således ud:

Eksempel 
En virksomhed X skal afgøre, om det kan betale sig at indføre et nyt produktsortiment i produktionen. Investeringen vil kræve nogle startomkostninger, driftsomkostninger, samt udbytte i seks år.

Startomkostningerne (ved t=0) udgør 100.000 kr. til bl.a. nye maskiner og uddannelse til medarbejderne i brugen af disse. Man regner med årlige driftsomkostninger på 5.000 kr. i hvert af de seks år og et årligt udbytte på 30.000 kr. Renten fastsættes så til 10 %:

T=0 -100.000 kr. / 1.10^0 		= -100.000 kr. NV.
T=1 (30.000 kr. – 5.000 kr.)/ 1.10^1 	= 22.727 kr. NV.
T=2 (30.000 kr. – 5.000 kr.)/ 1.10^2 	= 20.661 kr. NV.
T=3 (30.000 kr. – 5.000 kr.)/ 1.10^3 	= 18.783 kr. NV.
T=4 (30.000 kr. – 5.000 kr.)/ 1.10^4 	= 17.075 kr. NV.
T=5 (30.000 kr. – 5.000 kr.)/ 1.10^5 	= 15.523 kr. NV.
T=6 (30.000 kr. – 5.000 kr.)/ 1.10^6 	= 14.112 kr. NV.

Man tilbagefører det årlige overskud på 25.000 kr. til startåret, hvor man kan modregne startomkostningen:

Hvis resultatet var 0, ville de tilbagediskonterede udbytter være lig startomkostningen. Et negativt beløb ville svare til, at indskuddet overstiger udbytterne.

Se også 

 Fremtidsværdi
 Rentes rente
 Forbrugerprisindekset

Erhvervsøkonomi

nl:Contante waarde#Netto contante waarde
Vester Hassing Skole

Vester Hassing Skole er en folkeskole beliggende i den vestlige udkant af Vester Hassing.

Skolen har knap 500 elever fra børnehaveklasse til 9.klasse, med 2-3 spor på hvert klassetrin.

Til Vester Hassing Skole er tilknyttet to skolefritidsordninger Smutten og 2´eren.

Skolen er opført i 1978 og er gennemgået en gennemgribende renovering i 2004 og en renovering af Fysik/kemilokalet og Biologilokalet i 2017. Bygningen består af en hovedbygning med fællesfaciliteter og en opdeling i tre årgangsdelte klynger. 

De tre klynger hedder, A-klyngen, B-klyngen og C-klyngen.

I A-klyngen har vi udskolingen, altså 7. - 9. klasse. 

I B-klyngen har vi mellemtrinet, altså 3. - 6. klasse. 

I C-klyngen har vi indskolingen, altså 0. - 2. klasse. 

Skolen omgives af grønne arealer med græs og skov, Vester Hassing Stadion og Vester Hassing Hallen, som ofte benyttes i undervisningen.

Eksterne henvisninger 
 Vester Hassing Skole

Skole
Folkeskoler i Aalborg Kommune
Den Bengalske Bugt

Den Bengalske Bugt er en bugt i den nordøstlige del af det Indiske Ocean. Bugten afgrænses mod øst af øgrupperne Nicobarerne og Andamanerne, mod nord af Myanmar og Bangladesh og mod vest af Indien og Sri Lanka.

Indiske floder der flyder ud i bugten: Ganges, Brahmaputra, Meghna, Mahanadi, Godavari, Krishna og Kaveri.

Bugter i Indiske Ocean
Randhave i Indiske Ocean
Saga (fortællekoncept)

En saga er en fortælling, der strækker sig over flere generationer.

Kendte sagaer 
 Forsythesagaen
 Star Wars-sagaen
 Derkholm-sagaen

Litteratur
Umeå Universitet

Umeå universitet er et svensk statligt universitet, som blev grundlagt i 1965 i Umeå, som landets femte universitet, for at øge den akademiske viden i det nordlige Sverige. Størrelsesmæssigt er Umeå universitet sammenligneligt med Linköpings universitet, som landets femte-sjette største universitet, målt på antal studerende. I 2012 havde universitetet tæt på 4 300 ansatte og omsatte for ca. 3,9 milliarder svenske kroner. Det regnes for at være et af verdens 200-300 bedste universiteter og som det 5'te til 8'ende i Sverige.

Universitetet er organiseret i fire fakulteter som tilsammen tegner sig for ca. 50 institutioner, ca. 20 forskringscentre samt otte professionshøjskoler, hvor de senest tilkomne er Lærerhøjskolen (2008/2009), Arkitekthøjskolen (2009), og Idrætshøjskolen (2013). Samlet set blev det i 2012 vurderet at der var 34 225 studerende (omtrent 17 000 helårsstudiepladser), ud af hvilke ca. 1 300 udfører studier på forskerniveu. 2012 blev der i alt afholdt 4 063 eksaminer, inklusive magister- og masterniveau.

Selv om Umeå universitet også står for uddannelse i Kiruna, Lycksele, Skellefteå og Örnsköldsvik – med veludbyggede campus de to sidstnævnte steder – er det et karakterisktisk træk at de allerfleste af universitetets uddannelser og forskningscentre er samlet omkring Umeå Campus. En vis nyordning påbegyndtes i løbet af 2009 med projektet Kunstcampus i det centrale Umeå, hvor Designhøjskolen og Kunsthøjskolen fik fra efteråret 2010 selskab af den nye Arkitektuddannelse. I foråret 2012 flyttede Bildmuseet også dertil, samtidig med at HUMlab etablerede en filial, kaldet HUMlab-X. Umeå kunstcampus blev indviet i maj 2012.

Se også 
 Handelshögskolan i Umeå
 Arboretum Norr - Forstbotanisk have under Umeå Universitet

Kilder

Ekstern henvisning 
 Umeå Universitets hjemmeside
 40 sidor av Umeå universitet. Udgivet i forbindelse med 40-års jubileet i 2005 (PDF).
 Umeå universitetsbibliotek
 Kempestiftelserna 
 Alla studenterforeningerne ved universitetet
 Overvågningeskamera der viser, hvad studenter og ansatte på universitetet foretager sig 

Universiteter i Sverige
 
Bygninger, konstruktioner og anlæg i Västerbottens län
Universitet
Handelshögskolan i Umeå

Handelshögskolan i Umeå (Umeå School of Business, USBE) er en svensk Handelshøjskole for videregående uddannnelser på universitetsniveau der udbyder uddannelser indenfor erhvervsøkonomi, erhvervssprog og erhvervskommunikation.

Handelshøjskolen blev grundlagt i 1989 og har i dag ca. 2.000 studerende og 200 medarbejdere.

Kilder/henvisninger 

USBE
Umeå Universitet

Uddannelse i Sverige
Umeå
Aigina

Aigina (oldgræsk: Αἴγινα) er i græsk mytologi datter af flodguden Asopos og nymfen Merope. Aigina har en affære med Zeus, og da Sisyfos røber den, bliver han straffet af Zeus. På øen Aigina, der er navngivet efter hende, fødte hun sønnen Aiakos.

Eksterne henvisninger 
 

Græsk mytologi